CELEX: 32016R0613
Language: sl
Date: 2016-04-19 00:00:00
Title: Izvedbena uredba Komisije (EU) 2016/613 z dne 19. aprila 2016 o uvrstitvi določenega blaga v kombinirano nomenklaturo

21.4.2016   
               
               
                  SL
               
               
                  Uradni list Evropske unije
               
               
                  L 105/8
               
            IZVEDBENA UREDBA KOMISIJE (EU) 2016/613
      z dne 19. aprila 2016
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  V skladu s temi splošnimi pravili se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti določeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 19. aprila 2016
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor za obdavčenje in carinsko unijo
            
         
      
      
         (1)  UL L 256, 7.9.1987, str. 1.
      
         (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. „roka za monitor“) je izdelan iz aluminija ter sestavljen iz dveh krakov, gibljivih zgibov in pritrdilnih delov na obeh koncih izdelka.
                     Zasnovan je tako, da se na enem koncu pritrdi na zid, pisalno mizo ali nosilec, na drugem pa na monitor.
                     S pomočjo izdelka je mogoče nanj pritrjeni monitor nastaviti po višini, širini in globini. Monitor je glede na potrebe uporabnika mogoče premakniti v vse smeri. Hkrati je mogoče v izdelek lično skriti kable.
                     Izdelek se lahko prilagodi za uporabo s tabličnimi računalniki, telefoni itd.
                     Glej sliko (*).
                  
                  
                     7616 99 90 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7616 , 7616 99  in 7616 99 90 .
                     Uvrstitev pod tarifno številko 8428  med stroje za dviganje, manipulacijo, nakladanje ali razkladanje je izključena, saj je glavni namen izdelka zagotoviti, da se oprema, ki je pritrjena na roko, uporablja čim ugodneje z ergonomskega vidika. Z napravo, pritrjeno na roko, se ne manipulira v smislu tarifne številke 8428  (glej tudi pojasnjevalne opombe harmoniziranega sistema k tarifni številki 8428 ).
                     Ker je mogoče na izdelek pritrditi različne vrste naprav, je izključena tudi uvrstitev pod tarifno številko 8473  med dele in pribor, ki so izključno ali v glavnem primerni za uporabo s stroji iz tarifnih številk 8469  do 8472 .
                     Ker izdelek ne opravlja nobene funkcije ločeno in neodvisno od katerega koli drugega stroja ali aparata, ki je nanj pritrjen, je izključena tudi uvrstitev pod tarifno številko 8479  med druge mehanske naprave s posebnimi funkcijami (glej tudi pojasnjevalne opombe harmoniziranega sistema k tarifni številki 8479 , tretji odstavek, (A)).
                     Izdelek je zato treba uvrstiti pod KN 7616 99 90  med druge izdelke iz aluminija.
                  
               
            (*)  Slika je zgolj informativna.